यसरी हेर्दा यो ज्ञात हुन्छ कि मानवले अघिल्लो जन्मको ज्ञान राख्न नसक्नु पनि शरीरकै कारण हो । आज जो सुकैले जे भने पनि जसरी व्याख्या गरे पनि हिन्दूले गर्ने मूर्ति पूजनको आधार ईश्वर प्राप्तिको धरातलमा सत्य रहेको छ । दिव्य आत्माहरूले परमात्माको दर्शन पाउँदा जुन रूपमा पाए त्यही रूपलाई भगवान् भनेर पूजा गरियो र गरिरहेका छौं । कसैले मूर्ति पूजनलाई गलत भन्छ भने त्यसले ईश्वरको परम शक्तिको अवहेलना र परमात्माको संसार सञ्चालनको प्रक्रियाको उपेक्षा मात्रै गरिरहेको छ ।
